b"\n_START_ARTICLE_\nFP-45 Liberator\n_START_SECTION_\nIstorija\n_START_PARAGRAPH_\nGeneral Motors korporacijos skyrius Inland Guide Lamp Manufacturing Division JAV Armijos u\xc5\xbesakymu sukonstravo ir gamino pistolet\xc4\x85 FP-45. Nuo pistoleto konstravimo prad\xc5\xbeios iki paskutinio pistoleto pagaminimo (gamino 300 darbinink\xc5\xb3) pra\xc4\x97jo 6 m\xc4\x97nesiai._NEWLINE_Pistoletas buvo pavadintas FP-45 (Flare Projector Caliber .45 'Signalini\xc5\xb3 raket\xc5\xb3 svaidykl\xc4\x97, ,45 kalibro'), kad nusl\xc4\x97pti, kad tai masinis pistoletas (buvo pagaminta ~1 mln.). Br\xc4\x97\xc5\xbeiniuose vamzdis buvo t\xc5\xabbel\xc4\x97, gaidukas\xc2\xa0\xe2\x80\x93 sankaba, dau\xc5\xbeiklis\xc2\xa0\xe2\x80\x93 kontrolinis strypelis, gaiduko lankelis\xc2\xa0\xe2\x80\x93 ver\xc5\xbeliaraktis.\n_START_SECTION_\nKonstrukcija\n_START_PARAGRAPH_\nFP-45\xc2\xa0\xe2\x80\x93 grubus, viena\xc5\xa1\xc5\xabvis pistoletas, pigus ir spar\xc4\x8diai gaminamas. Jis turi tik 23 plienines detales, kurios daugiausia presuotos ar tekintos, tod\xc4\x97l pigios ir lengvai gaminamos. Pistoletas \xc5\xa1aud\xc4\x97 vienu .45 ACP (11,43x23\xc2\xa0mm ACP) \xc5\xa1oviniu, kuris \xc4\xafstatomas \xc4\xaf begrai\xc5\xbetv\xc4\xaf vamzd\xc4\xaf. Did\xc5\xbeiausias veiksmingas nuotolis\xc2\xa0\xe2\x80\x93 8\xc2\xa0m. Toliau kulka pradeda vartaliotis ir taiklumas smarkiai krenta."